### 21.    Tillægsbevilling til Misbrug og Socialpsykiatri til dækning af overført merforbrug fra 2017

**Åbent**

Sagsnr.: 326-2018-12210       J.nr.: 00.01.00           Dokumentnr.:
326-2018-95687

**Sagstype**

Beslutning.

**Resume og sagens baggrund**

Kommunalbestyrelsen har overført merforbrug på 8.258.900 kr.
fra 2017 til 2018. Socialudvalget har vurderet situationen i Misbrug og
Socialpsykiatri og har på den baggrund besluttet at indstille til
Økonomiudvalget, at det overførte merforbrug fra 2017 nulstilles.

**Indstillinger**

Direktøren indstiller, at der gives en tillægsbevilling på
8.258.900 kr. til Socialudvalget til nulstilling af overført merforbrug fra
2017, finansieret af kassen. Beløbet tillægges Misbrug og Socialpsykiatri i
2018.

**Behandling**

Økonomiudvalget, Kommunalbestyrelsen.

**Sagsfremstilling**

Misbrug og Socialpsykiatri meddelte i efteråret 2017, at en
dybere gennemgang af økonomien viste, at året ville ende med et merforbrug.
Merforbruget ved året udgang landede på 8.258.900 kr.

Straks efter gennemgangen blev der iværksat handleplan for
at få økonomien til at hænge sammen på længere sigt. I 2018 skønnes merforbrugt
at lande på ca. 6,2 mio. kr. og i 2019 forventes et mindreforbrug på ca. 2,0
mio. kr. Handleplanen indeholdt blandt andet reduktion i medarbejderstaben i en
størrelsesorden, der blev vurderet ikke at kunne håndteres ved naturlig afgang,
og afskedigelser var derfor nødvendige.

Kommunalbestyrelsen vedtog den 21. marts 2018 at overføre
merforbruget fra 2017 på 8.258.900 kr. til regnskabsår 2018.

Socialudvalget har vurderet situation og har på den baggrund
besluttet at indstille til Økonomiudvalget, at merforbruget overført fra 2017
nulstilles. Dette vil kunne ske ved en tillægsbevilling, som finansieres af
kassen.

**Økonomiske konsekvenser**

Der gives en tillægsbevilling på 8.258.900 kr. til Misbrug
og Socialpsykiatri i 2018, som finansieres af kassen.

**Økonomiudvalgets møde den 18.
april 2018:**

Anbefales.